b"\n_START_ARTICLE_\nCymbaria daurica\n_START_SECTION_\nDescripci\xc3\xb3\n_START_PARAGRAPH_\nLa planta \xc3\xa9s tomentosa, coberta d'una pilositat blanca. T\xc3\xa9 una al\xc3\xa7ada de 5-20 cm. Les fulles s\xc3\xb3n oposades, de vegades alternes, linear-lanceolades i amb el marge enter. Poden arribar a at\xc3\xa8nyer una llargada d'1,2 cm i una amplada de 3-4 mm._NEWLINE_Les flors s\xc3\xb3n zigomorfes, grans (4-5\xc2\xa0cm de longitud), axil\xc2\xb7lars i solit\xc3\xa0ries, amb corol\xc2\xb7la de color groc en forma de campana, tubular i amb dos llavis. Els pedicels presenten dues bract\xc3\xa8oles enteres o amb 1-2 petites dents prop de l'extrem. Gineceu bicarpel\xc2\xb7lar que forma en madurar un fruit en forma de c\xc3\xa0psula ovada de 8-10 mm.\n_START_SECTION_\nH\xc3\xa0bitat\n_START_PARAGRAPH_\nViu a pendents secs i pedregosos, de vegades tamb\xc3\xa9 estepes des\xc3\xa8rtiques, entre 800 i 2.000 m.\n_START_SECTION_\nUsos\n_START_PARAGRAPH_\nSintetitza una gran diversitat de gluc\xc3\xb2sids, entre ells els digit\xc3\xa0lics, de gran \xc3\xbas en farmacologia com a cardiot\xc3\xb2nics. Es comercialitza en forma d'extracte de la planta.\n_START_SECTION_\nDistribuci\xc3\xb3\n_START_PARAGRAPH_\nEst\xc3\xa0 distribu\xc3\xafda a diverses regions de Mong\xc3\xb2lia, R\xc3\xbassia i Xina (Gansu, Hebei, Nei Mongol, Qinghai, Shaanxi, Shanxi)."